یازار : مجید زنگانلی (Məcid Zənganli)
+0 بهیهن - پسندیدن
[ ]
عرفان افشارلی
بیر زامان شوخلوق اوچون بلکه ده جدی دئیردیلر: «تراختور چیخاندان بَری، بؤیوک-کیچیکلیک ییغیشدی» بو مثلده چوخ گؤزل بیر کنایه وار. چون تراختورون کیچیک لاستیکلری بؤیوک لاستیکلریندن قاباق گئدردی، خالقیمیز اوندان الهام آلیب و بو گؤزل مثلی یاراتمیشدیلار. آمما شوخلوقدان گئچیب، آتابابالاریمیز احترامات و بؤیوک کیچیکلیگه گؤره، آیری گؤزل-گؤزل اصطلاحلار دا یاراتمیشدیلار.آشاغیداکی گلن اصطلاحلار آذربایجانیمیزین هر بیر یئرینده ایشلهنن کیمی، بیزیم بو قوجا زنگانیمیزدا دا چوخ فعال و ایشلک دیر. مثلا:
1-زنگانلیلار بیر نفرین یاخشیلیغینا جواب وئرنده دئیرلر: «آللاه چوخ گؤرمهسین»
2-زنگانلیلار بیر نفرین ایشیندن تعریف ائدنده دئیرلر: «اللرین آغریماسین»
3-زنگانلیلار بیر نفرین سؤزوندن یا آوازیندان تشکر ائدنده دئیرلر: «آغزین آغریماسین»
4-زنگانلیلار قوناغی، ترحیم مجلسیندن و یا ائولریندن یولا سالاندا دئیرلر: «آیاقلاریز آغریماسین»
5-زنگانلیلار بیر نفرین تعارفیندان تشکر ائدنده دئیرلر: «مرحمتیز آرتیق»
6-زنگانلیلار بیر نفره ساغلیق آرزیلایاندا دئیرلر: «ساغ اول، یاشا»
7-زنگانلیلار ائو صاحابینین سفراسی ییغیشاندا دئیرلر: «آللاه برکت وئرسین/ بیشیریب، دوشورهنین اللری آغریماسین»
8-زنگانلیلار امام حسین نذرینی آلاندا، دئیرلر: «آللاه زیارتین قسمت ائلهسین»
9-زنگانلیلار قوربان بایرامینی تبریک دئینده، دئیرلر: «حاجیلار ثوابیندا اولاسیز»
10-زنگانلیلار بی و گلینه خیر دوعا وئرنده دئیرلر: «آغ بخت اولاسیز/ قوشا قارییاسیز»
11-زنگانلیلار هر بیر بایرامی تبریک ائدنده، دئیرلر: «مین بئله بایرام گؤرهسیز»
12-زنگانلیلار ایل بایرامین تبریک ائدنده، دئیرلر: «گئچن گونلریز گئچدی، گلن گونلریز خیر اولسون »
13-زنگانلیلار جوان قیزا و اوغلانا خیر دوعا وئرنده دئیرلر: «آللاه سنه بیر حلال سوت اممیشین یئتیرسین»
14-زنگانلیلار بالاجا قیزا و اوغلانا خیر دوعا وئرنده دئیرلر: «بالا، سنین تویوندا اوینویوم»
15-زنگانلیلار اوغولسوز آتاآنالارا خیر دوعا وئرنده، دئیرلر: «آللاه اوغول وئرسین»
16-زنگانلیلار اوغوللو، آتاآنالارا خیر دوعا وئرنده، دئیرلر: «آللاه اوغلون ساخلاسین»
17-زنگانلیلار توکانچینی و تاجیری گؤرنده، دئیرلر: «بازار اولسون»
18-زنگانلیلار بیر عائلهیه و طایفایا خیر دوعا وئرنده دئیرلر: «آللاه بو طایفانین اوستوندن یامان یئل اسدیرمهسین»
19-زنگانلیلار بیر فرش توخویانی و یا بیر ایشچینی ایش اوسته گؤرنده دئیرلر: «ایشین ایرهلی»
20-زنگانلیلار سلام گتیرهنه دئیرلر: «سلام گتیرن ساغ اولسون»
21-زنگانلیلار پالتارا و ... «موبارک اولسون» دئیهنه دئیرلر: «موبارک آدلی بیر اوغلون اولسون»
azb_Arab kas_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab